**Групата Hettich отбелязва през 2022 година ръст в оборота от почти 10 процента**

**1,5 милиарда евро оборот през 2022 година**

**Групата Hettich, един от най-големите производители на мебелен обков в света със седалище в Кирхленгерн, генерира оборот от около 1,5 милиарда евро през 2022 година. След като през 2021 г. Hettich реализира ръст от повече от 26 процента, през 2022 г. последва по-нататъшен ръст в оборота от почти 10 процента в сравнение с предходната година. Дялът на износа е 74 процента. 125 милиона евро бяха инвестирани от Hettich в глобален мащаб в нови продукти, сгради и машини. В момента почти 8.000 колежки и колеги по целия свят работят в Hettich, от които почти 3.800 в Германия.**

**Високото търсене е последвано от забележимо ограничаване на покупките**

Нарастването на търсенето на пазара за мебели, което започна през втората половина на 2020 г., продължи до средата на 2022 г. Темите по-добър начин на живот и обзавеждане както и "Направи си сам" стояха в центъра на вниманието в световен мащаб сред потребителите. Много хора инвестираха в мебелите си. Групата Hettich даде най-доброто от себе си, за да даде, заедно със своите клиенти, на възможно най-много потребители нови, красиви решения за обзавеждане. С решенията си в сферата на "Направи си сам" Hettich поддържа тенденцията за проекти на домашния майстор. След дългия подем на мебелния пазар във втората половина на годината последва забележимо ограничаване на покупките от крайните потребители. Високи темпове на инфлация в повечето региони на света, както и покачващи се разходи за електроенергия и газ, повишиха рязко цените за Hettich като предприемач, както и за крайните потребители през 2022 г. „Стоки от първа необходимост, енергия и мебели поскъпнаха така, че крайни потребители в много региони по земята започнаха през 2022 година да поставят нови приоритети при решенията си за покупки“, информира Яна Шьонфелд, директор в групата Hettich.

**Hettich се подготвя за недостиг на газ**

Ако се стигне до ситуация на недостиг на газ, групата Hettich е подготвена. „Но ние трябва да приемем много по-високи разходи“, сподели Саша Грос, директор в групата Hettich. Като алтернативи на нуждата от газ в производствените процеси могат да се използват както втечен газ така и електроенергия. Следва да се подкрепят и процесите на енергоспестяване и производство на енергия от възобновяеми източници, тъй като те са особено устойчиви. „За нас е много важно, да се подготвим за евентуален недостиг на газ, за да останем дори и в тези времена на предизвикателства надежден и прозрачен партньор за нашите клиенти“, сподели Грос. „Разбира се, приветстваме факта, че федералното правителство иска да облекчи тежестта върху компаниите, като сложи спирачки на цените.“ Понастоящем не може да се предвиди дали и под каква форма Hettich в Германия ще може да се възползва от приетите спирачки на цените на електроенергията и газа. Причината за това се крие в сложната схема на ценовите спирачки.

**Глобално свързване и забавление на работното място**

„Използвахме последните месеци, да свържем още по-тясно подразделенията си по целия свят, да развием заедно нови идеи, да подобрим процесите си във всички области и преди всичко да се забавляваме заедно на работното място“, радва се Шьонфелд.

При първото глобално учебно събитие на Hettich, назовано "Дни на бъдещето", в продължение на три дни колеги обменяха знания и се вдъхновяваха от импулсите на външни експерти. „Нашите колежки и колеги поставиха началото на общо 62 онлайн събития и многобройни презентации в нашите подразделения по цял свят“, сподели ентусиазирано Грос новия формат на обучение, който се фокусира върху стратегически теми. Освен това в комплекса Локшупен в Билефелд се състоя фирмено парти на работещите в Германия, на което присъстваха 1.700 колеги. Освен това в края на годината около 230 колеги от цял свят дадоха своя принос в едно общо Коледно видео и с това допринесоха за още по-силна сплотеност в Hettich.

**Устойчивостта като важна цел**

Комбинирането на икономическия успех със социалната и обществена отговорност и с грижата за околната среда е дългосрочната цел на фирмената стратегия на холдинга Hettich. „С действията си днес искаме да гарантираме, че утрешният ден ще бъде достоен за живот за всички нас“, информира Шьонфелд. В смисъла на социалната отговорност семейната фирма се грижи за своите колеги. Здравословният труд и безопасността на труда имат все по-голямо значение. За да бъдем здрави заедно в бъдеще, се изпълняват здравни проекти, специфични за целевите групи. Фокусираме се върху физическото и психическото здраве на всички колеги от Hettich. Например в производството има програми за движение и Hettich в момента работи върху използването на екзоскелети за физическа подкрепа в различни работни процеси.

При това Hettich поема ангажимент за едно справедливо и образовано общество. „Ние подкрепяме доброволческите дейности на нашите колежки и колеги по целия свят, подобряваме биоразнообразието в нашите обекти, участваме в местни социални проекти и установяваме контакти с млади хора на ранен етап, за да ги вдъхновим да започнат кариера при нас“, изброява Шьонфелд целите на Hettich в областта на социалната отговорност.

Hettich приема също така от край време особено сериозно своята отговорност към екологията. По този начин семейната фирма иска да стане неутрална по отношение на климата в своите обекти, да пести ресурси и да повиши енергийната ефективност, както и да оптимизира допълнително възможността за рециклиране на собствените си продукти.

**Инвестиции за едно общо бъдеще**

От основаването си през 1888 година семейната фирма Hettich непрекъснато се развива. Вече четвърто поколение фирмата работи иновативно и продължава да расте. Така групата Hettich инвестира в последната година 125 милиона евро в нови продукти, инфраструктурни проекти, сгради, съоръжения, софтуер за дигитализация, но също така и в разширяване на капацитета. „Например строителството на многофункционалното ни производствено хале в Кирхленгерн напредва. И така очакваме в началото на февруари да отпразнуваме завършването на строителните работи и се радваме, че всичко върви по план“, информира Грос.

**Hettich гледа уверено напред**

Предизвикателства като високите цени на стоманата, както и енергийните и транспортните разходи, геополитическите рискове и несигурните доставки на газ ще продължат да съпътстват фирмата. Hettich очаква също така и през 2023 година местни рестрикции, предизвикани от корона вируса, както и продължаващо напрежение във веригите на доставки. „В същото време сме уверени, че можем да се справим с тези предизвикателства като силен екип. Колежките и колегите ни по света вършат страхотна работа година след година и ще можем да разчитаме на нашите надеждни доставчици и партньори и през 2023 г.“, описва Шьонфелд силната сплотеност.

„Ние не гледаме само към следващите няколко месеца, а мислим в дългосрочен план“, допълва Грос. „Различните райони на света, където сме активни, се развиват много различно. Затова ще продължим да се адаптираме гъвкаво към различните нужди на нашите клиенти в различните страни и да се възползваме от възможностите, които се появяват.“ Екипът на Hettich също така ще работи с клиентите си за създаване на нови (мобилни) офис светове и ще се занимава с проекти за оптимизация в областта на "Направи си сам". Hettich гледа с увереност към потенциала за глобален растеж и ще използва свободния производствен капацитет за съществуващи и нови клиенти.

Можете да изтеглите подходящ снимков материал за годишната пресконференция 2023 от следния линк: https://www.hettich.com/short/ogds8lx

Освен това целият снимков материал може да бъде изтеглен от **www.hettich.com, Меню: Преса**.

За Hettich

Предприятието Hettich е основано през 1888 година и днес е един от най-големите и най-успешните световни производители на мебелен обков. Почти 8.000 колежки и колеги в почти 80 страни работят, обединени от общата цел да развиват интелигентна техника за мебели. Така Hettich очарова хората по цял свят и е пълноценен партньор в мебелната индустрия, търговията и занаятите. Марката Hettich е стожер на непоклатими ценности: тя е символ на качество и иновативност. На надеждност и близост до клиентите. Въпреки мащабите си и международното значение Hettich продължава да бъде семейно предприятие. Независимо от инвеститори бъдещето на предприятието се кове свободно, с уважение към човека и устойчиво. www.hettich.com